**«XXI դարի 21 դասերը»** (‏‏,21 מחשבות על המאה ה-21եբրայերենից՝ «21 միտք 21-րդ դարի մասին»), իսրայելցի պրոֆեսոր, ռազմական պատմաբան Յուվալ Նոյ Հարարիի երրորդ գիրքը։

Նկարագրություն
--------------

«Sapiens․ Մարդկության համառոտ պատմությունը» (2011) գրքում դիտարկելով հեռավոր անցյալը, իսկ «Homo Deus․ Վաղվա համառոտ պատմությունը» (2016) գրքում՝ հեռավոր ապագան, իր երրորդ գրքում գիտնականն անդրադարձել է ներկային։ Էսսեների ընդարձակ ժողովածուում, որոնցից շատերը հիմնված են նախկինում հրտարակված հոդվածների վրա, նա փորձել է հասկանալ տեխնոլոգիական, քաղաքական, սոցիալական և էքզիստենցիալ խնդիրները, որոնց բախվել է մարդկությունը 21-րդ դարում։

Ստեղծագործությունը պարունակում է 21 էսսե, որոնք միավորված են 5 մասում՝ տեխնոլոգիական մարտահրավեր, քաղաքական մարտահրավեր, հուսահատություն և հույս, ճշմարտություն, մտածողության ճկունություն։

Կարծիքներ
---------

Գիրքը զանգվածային լրատվամիջոցների կողմից լայն ուշադրության է արժանացել «Նյու Յորք Թայմս», «The Economist», «Financial Times», «The Guardian», «New Statesman», «Թայմս» և այլ թերթերում հրատարակված հոդվածների և դիտարկումների շնորհիվ։

Նյու Յորք Թայմս թերթում Բիլ Գեյթսը գիրքն անվանել է «հետաքրքրաշարժ», իսկ գրքի հեղինակին՝ «այնպիսի խթանող, որ նույնիսկ, երբ ես համաձայն չէի նրա հետ, ցանկանում էի շարունակել կարդալ և մտածել»։ Ըստ Գեյթսի՝ Հարարիին «քննադատական գլոբալ խոսակցություն է սկսել 21-րդ դարի խնդիրների լուծման շուրջ»։ «Financial Times»-ից Ջոն Թորնհիլի կարծիքով շատ ընթերցողներ նոր գրքում կզգան նախորդ երկու գրքերից վերամշակված գաղափարներ։ «The Guardian»-ից Հելեն Լյուիսի ակնարկը զուսպ է, չնայած նա հիանում է աշխատանքի պատվախնդրությամբ և ընդգրկունությամբ։

Բացասական գրախոսականների թվում է հայտնվել բրիտանական «New Statesman»-ից Գևին Ջեկոբսոնը։ Նա գիրքը նկարագրել է որպես խոստումներով հագեցած ուսումնասիրություն, որը որևէ բովանդակային ուղեցույց տալու համար չափազանց անորոշ է կամ չափազանց դատարկ։ «The Times»-ում Ջերարդ Դե Գրոոտը գրել է. ««Sapiens»-ի հեղինակը լավ է բացահայտել առաջիկա ճգնաժամերը, սակայն նրա օշարակատիպ պարզությունները պատասխան չեն տալիս»։

Ծանոթագրություններ
------------------

1. 1 2  Lewis, Helen (15 августа 2018)։ «21 Lessons for the 21st Century by Yuval Noah Harari review – a guru for our times?» (անգլերեն)։ The Guardian։ Վերցված է 2019-10-06
2. ↑  Gates, Bill (4 սեպտեմբեր 2018)։ «What Are the Biggest Problems Facing Us in the 21st Century?» (անգլերեն)։ The New York Times։ Վերցված է 2019-10-06
3. ↑  Thornhill, John (10 августа 2018)։ «Are humans too flawed to survive the 21st century?» (անգլերեն)։ Financial Times։ Վերցված է 2019-10-06
4. ↑  Jakobson, Gavin (22 օգոստոս 2018)։ «Yuval Noah Harari’s 21 Lessons for the 21st Century is a banal and risible self-help book» (անգլերեն)։ The New Statesman։ Վերցված է 2019-10-06
5. ↑  DeGroot, Gerard (11 օգոստոս 2018)։ «Review: 21 Lessons for the 21st Century by Yuval Noah Harari — nuclear war? Let’s meditate instead» (անգլերեն)։ The Times։ Վերցված է 2019-10-06

Արտաքին հղումներ
----------------

* «XXI դարի 21 դասերը» գիրքը Նյումագ հրատարակչության կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC |
|  |
| Չափորոշչային վերահսկողություն | GND: 1175475165 · LCCN: no2018140673 · SUDOC: 230549306 · VIAF: 4056153653288955900008 · WorldCat VIAF: 4056153653288955900008 |

 |